Palvelut | NDC Networks
Mikroaaltolinkkien suunnittelu
Kaukokäyttö-WiMAX -verkkojen toteutus ja ylläpito
Kotelointi ja tuotekehitys
Tietoliikenteen projekteissa ensimmäiset askeleet ovat usein haastavimmat. Osana normaalia myyntityötämme tutustumme mielellämme ongelmaasi ja suosittelemme sopivaa ratkaisua. Mutta jos ongelmasi on laajempi ja haluat syvällisempää tukea, NDC Networks auttaa.
NDC Projekti
NDC Huoltoturva
Verkko- tai tuotesuunnittelu
Asennus & konfigurointi
Yliheittoharjoitukset & yliheitto
Tuotetuki sovitulla vasteajalla
Varaosat & varalaitepalvelu
Konfiguraatiohallinta
Tarjoamme palveluna linkkijänteisiin liittyvää suunnittelu- ja konfigurointityötä. Valikoimassamme on useita mikroaaltolinkkejä, joiden avulla kahden näköyhteyden päässä olevan pisteen välille voidaan luoda luotettava 10-1000Mbps tiedonsiirtoyhteys.
Linkkiä valitessa nämä lähtötiedot auttavat löytämään oikean ratkaisun:
Linkkipisteiden välinen etäisyys
Vaadittu kaistanleveys ja liikenteen luonne (symmetrinen / asymmetrinen)
Linkin redundanssitarpeet ja luotettavuustavoite (esim. 99.999% sääluotettavuus)
Luvanvaraisuus – tuleeko linkin toimia luvanvaraisella taajudella?
Jo käytössä olevat radioluvat ja antennit – mahdollista uudelleenkäyttöä varten
Maastotarkastelu
Ensimmäinen vaihe mikroaaltolinkin suunnittelussa on maastotarkastelu. Käytämme ajantasaista digitaalista karttatietoa jonka avulla selvitämme, onko kahden pisteen välissä sellainen näköyhteys, että asetetut tiedonsiirtotavoitteet voidaan saavuttaa.
Onnistunut maastotarkastelu tarvitsee lähtötietoina ylläolevien lisäksi seuraavat tiedot:
Linkkien sijoituspaikkojen koordinaatit tai osoitteet – esim. Google Maps tai Google Earth -kartalla
Olemassaolevien linkkimastojen korkeus
Linkkisuunnittelu
Tarkempi linkkisuunnittelu tehdään, kun mikroaaltolinkkeihin liittyvä investointipäätös on tehty. Linkkisuunnittelussa jokaiselle linkkijänteelle määritellään suorituskykytavoite (esim. 100Mbps) ja käytettävyystavoite (esim. suorituskyky taattu 99.99% vuodesta). Käytettävyystavoitteeseen päästään parantamalla linkkivälin laskennallista häipymävaraa etsimällä sopivat radiolaitteet, käytetty radiotaajuus ja modulaatiotekniikka, sekä asennettavat antennipeilit. Epäselvissä tapauksissa linkkijänteen toimivuus voidaan verifioida myös testimittauksilla kohteessa.
Lopputuloksena on linkkisuunnitelmadokumentti:
Linkkibudjetti: Jokaiselle linkkijänteelle määritelty tarvittava häipymävara sekä konfiguraatio, jolla häipymävara saavutetaan
2D-profiili: Jokaisen linkkijänteen maastotarkastelu
Asiakkaan niin halutessa esitäytämme radiolupahakemukset ja vastaamme Ficoran lisäkysymyksiin.
2D-malli linkkijänteen maastotarkastelusta. Karttadatan niin salliessa myös puuston vaikutukset pyritään arvioimaan.
NDC Networks tarjoaa kattavasti palveluita uuden sukupolven 1.35GHz WiMAX-verkkojen rakentamiseen.
Kartoituspalvelumme avulla selvität, ratkaiseeko WiMAX tiedonsiirtotarpeesi haluamallasi tavalla. Kartoitus kestää yleensä 2-3 päivää laajuudesta riippuen, ja siinä käydään läpi seuraavat asiat:
Kohteiden tietoliikennetarpeiden validointi: Mitkä kohteet soveltuvat langattomaan käyttöön toimintansa luonteen puolesta? Mitä erityistarpeita kohteilla on?
Tukiasemakohteiden kartoitus: Mitä olemassaolevaa infrastruktuuria alueella on (esim. omat tietoliikennemastot, lämpölaitoksen savupiiput, vuokrakohteet, korkeat rakennukset)?
Alustava peittoaluesuunnittelu: Karkea tukiasemien sijoittelu ja peittoalueet sekäa arvio WiMAXin toimivuudesta annetulla alueella.
Olemme asiakkaidemme kanssa päässeet vertaamaan tekemiämme alustavia kartoituksia lopulliseen toimitettuun järjestelmään, ja siksi arviot ovat yleensä pitäneet hyvin kutinsa.
Radioverkkosuunnittelu kattaa kaikki olennaiset verkkosuunnittelun vaiheet.
Maastokarttoihin perustuva tukiasemapaikkojen vertailu optimaalisen suorituskyvyn ja peittoalueen saavuttamiseksi
Kanavastrategia, jonka perusteella radiokanavia yhdistellään ja uudelleenkäytetään tarpeiden mukaisesti
Tukiasemien arvioidut kuuluvuus- ja häiriöalueet
Tukiasemien ja päätelaitteiden asennustiedot (mm. lähetysteho, suuntaus ja asennuskulma)
Haastavien linkkien katsastaminen paikan päällä & vaihtoehtojen tarkistaminen: Jos kohde on vaikeassa paikassa, voiko sen yhteydet toteuttaa toisin?
Radiolupahakemusten täyttäminen ja Ficoran teknisiin kysymyksiin vastaaminen
Verkon toteutus: avaimet käteen
Toimimme toteutusprojekteissa asiantuntijan ja projektipäällikön roolissa, ja hoidamme urakoinnin asiakkaan haluamalla tavalla joko osana projektia tai asiakkaan asentajia hyödyntäen. Toteutusprojektissa tyypillisintä työtämme ovat:
Kohdekatselmoinnit, asennussuunnittelu ja asentajien koulutus
Tukiasemien & päätelaitteiden konfigurointi ja verkon optimointi
Asennusten loppukatselmus ja dokumentointi
Verkon yliheitto
Muu tarvittava koulutus
NDC Ylläpito
Kun verkko on otettu käyttöön, voit jättää verkon ylläpidon NDC:n vastuulle. Tällöin me vastaamme verkkosi toimivuudesta.
Tekninen tuki sovitulla vasteajalla
Päätelaitteiden softapäivitykset
Vaihtolaitepalvelu & varaosat sovituilla vasteajoilla
Säännölliset kehityspäivät järjestelmän jatkokehitystä varten
Jos etsimääsi tuotetta ei ole olemassa juuri sellaisena kuin haluat, NDC Networks auttaa.
Kotelointiprojekteissa integroimme järjestelmän komponentit toivotulla tavalla helposti asennettavaan ja huollettavaan kokonaisuuteen. Hyvänä esimerkkinä toimii mm. Kameravalvontalaite KAVALA13, joka sisältää langattoman kameravalvonnan toteuttamiseen tarvittavat komponentit sään- ja iskunkestävässä kotelossa.
Kun maailmalta ei löydy etsimääsi tuotetta, voimme joko modifioida olemassaolevaa tuotetta tai kehittää kanssasi uuden. Selvitämme toimintaympäristön vaatimukset huomioimme mm. erilaisten käyttäjäryhmien tarpeet.
Ohjelmistokehitys: Muutamat tuotteemme soveltuvat hyvin asiakaskohtaiseen räätälöintiin – mm. Linux-pohjaiset Conel mobiilireitittimet ja Korenix JetBox teollisuustietokoneet tarjoavat avoimen kehitysrajapinnan. Tarjoamme näihin tuotteisiin konfigurointi- ja ohjelmistokehityspalveluita.
Täysin uuden tuotteen kehittäminen: Erikoisosaamistamme ovat karuihin olosuhteisiin tarkoitetut tietoliikennelaitteet. Ratkomme myös mielellämme asennettavuus- ja käytettävyyshaasteita, ja kehitämme mm. kenttähenkilökunnan käyttöön soveltuvia käyttöliittymiä.
Kun tuote on suunniteltu ja prototyypit todettu toimiviksi, järjestämme tuotannon ja hoidamme elinkaarilogistiikan sovitussa laajuudessa.
Kerromme referensseistä ja esimerkkituotteista mieluiten henkilökohtaisesti. Ota yhteyttä.